লেফটেন্যান্ট কমান্ডার **বাহাদুর নারিমান কাভিনা** (জন্ম:? - মৃত্যু: ৩০ জুন, ২০১৭) ব্রিটিশ ভারতে জন্মগ্রহণকারী বিশিষ্ট ভারতীয় নৌ-কর্মকর্তা ও আইএনএস নিপাতের কমান্ডিং অফিসার ছিলেন। তিনি পাকিস্তানের করাচী বন্দর আক্রমণের প্রধান রূপকার ছিলেন তিনি। এছাড়াও, ৪ ডিসেম্বর, ১৯৭১ তারিখে পাকিস্তানি নৌবাহিনীর সদর দফতর আক্রমণের নেতৃত্ব দেন ভারতীয় নৌবাহিনীর জাহাজ নিপাতের কমান্ডিং অফিসার **বিএন কাভিনা**।

কর্মজীবন
--------

মূল নিবন্ধ: ভারত-পাকিস্তান যুদ্ধ ১৯৭১
১৯৭১ সালের যুদ্ধে ভারতীয় নৌবাহিনী তাদের কার্যক্রম পরিচালনায় নতুন মিসাইল বোটের প্রচলন ঘটায়। সামগ্রিক দিক বিবেচনায় এনে ও যুদ্ধকালীন খরচের সাথে এর অঙ্গাঙ্গী সম্পর্ক বিরাজমান ছিল। আন্দামান দ্বীপপুঞ্জে আইএনএস বিক্রান্তের উপস্থিতিতে সফলভাবে এ ধরনের অভিযানগুলো পরিচালিত হয়েছিল। রুশ নির্মিত ভারতীয় নৌবাহিনীর মিসাইলবাহী রণতরীগুলো একে-অপরের সাথে যোগাযোগ রক্ষা করে মিসাইল আক্রমণ পরিচালনায় অগ্রসর হয় ও পাকিস্তানি নৌবাহিনীকে বিভ্রান্তির দিকে এগিয়ে নিয়ে যায়।

১৯৭১ সালের পাক-ভারত যুদ্ধে ট্রাইডেন্ট অভিযান সাঙ্কেতিক নামের এই অভিযানে নিপাত, নির্ঘাট ও বীর - এ তিনটি বিদ্যুৎ শ্রেণীর মিসাইলবাহী নৌ-জাহাজের সমন্বয়ে ২৫তম মিসাইল স্কোয়াড্রন গঠিত হয়েছিল। করাচীতে অবস্থিত পাকিস্তান নৌবাহিনীর সদর দফতরে দ্রুতগতিতে নৌ অবরোধ পরিচালনা করে। ছোট ধরনের রণতরী পিএনএস খাইবার, এমভি ভেনাস চ্যালেঞ্জার, পিএনএস শাহ জাহান ও পিএনএস মুহাফিজকে ধ্বংস করে ভারতীয় রণতরী করাচী বন্দর থেকে ২৬ কিলোমিটার দূরে অবস্থান নেয়। আইএনএস নিপাতের রাডারে তৈলবাহী ট্যাঙ্ক ও শোধনাগার দেখা গেলে নিপাত দুইটি কাজে অগ্রসর হয়। তৈলবাহী ট্যাঙ্ক ও শোধনাগারে আঘাত হেনে ট্রাইডেন্ট অভিযান পূর্ণাঙ্গভাবে উজ্জ্বীবনীশক্তি নিয়ে বোম্বের উদ্দেশ্যে গমন করে। এরপর থেকেই ৪ ডিসেম্বর তারিখকে নৌদিবসরূপে পালন করে থাকে।

সম্মাননা
--------

সফলভাবে এ অভিযান পরিচালনার স্বীকৃতিস্বরূপ এবং অসম্ভব সাহসিকতাপূর্ণ ও জীবনবাজী রেখে নৌ অভিযানের সাথে জড়িত তৎকালীন ক্যাপ্টেন ও পরবর্তীতে ভাইস এডমিরাল গুলাব মোহনলাল হিরণনন্দীকে নৌসেনা পদক, স্ট্রাইক গ্রুপ কমান্ডার যাদবকে মহাবীর চক্র পদক এবং তাকেসহ আইএনএস নির্ঘাট ও আইএনএস বীরের কমান্ডিং অফিসার যথাক্রমে ইন্দ্রজিৎ শর্মা ও ওম প্রকাশ মেহতাকে বীরচক্র পদকে ভূষিত করা হয়। এছাড়াও, আইএনএস নির্ঘাটের মাস্টার চিফ এম. এন. সাঙ্গালকে রাষ্ট্রপতি কর্তৃক অনুমোদিত বীরচক্র পদকে ভূষিত করা হয়েছিল।

১৯৭১ সালের যুদ্ধে বিজয়ী এই বীরসেনানী ১ জুলাই, ২০১৭ তারিখে অস্ট্রেলিয়ার অ্যাডিলেডে নিজ পুত্রের সাথে অবস্থানকালে বার্ধক্যজনিত কারণে ৮০ বছর বয়সে দেহাবসান ঘটে বলে এক জ্যেষ্ঠ নৌ-কর্মকর্তা জানিয়েছেন।

তথ্যসূত্র
---------

1. ↑  "1971 Karachi harbour attack hero Lt Commander Kavina dead"। *timesofindia.indiatimes.com* (ইংরেজি ভাষায়)। ১ জুলাই ২০১৭। সংগ্রহের তারিখ ৯ জুলাই ২০১৭।
2. ↑  "Brilliant commanders and brave men won India the 1971 War"। *rediff.com* (ইংরেজি ভাষায়)। ১৭ মে ২০১৬। সংগ্রহের তারিখ ৯ জুলাই ২০১৭।
3. ↑  Chauhan, Divya (৯ জুলাই ২০১৬)। "In 1971, The Indian Navy Attemped One Of The World's Most Daring War Strategies On Karachi" (ইংরেজি ভাষায়)। সংগ্রহের তারিখ ৯ জুলাই ২০১৭।
4. ↑  "In 1971, The Indian Navy Attempted One Of The World's Most Daring War Strategies On Karachi"। *Scoop Whoop* (ইংরেজি ভাষায়)। ৯ জুলাই ২০১৬। ৯ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৭।
5. ↑  "Chapter-42"। Indiannavy.nic.in। ২০১২-০২-২৪ তারিখে মূল থেকে আর্কাইভ করা। সংগ্রহের তারিখ ২০১২-০৪-২৪।
6. ↑  "Indian Navy"। Indian Navy। ২০১২-০১-১৭ তারিখে মূল থেকে আর্কাইভ করা। সংগ্রহের তারিখ ২০১২-০৪-২৪।
7. ↑  "BN Kavina- 1971 War Commander Dead"। *India.com News Desk* (ইংরেজি ভাষায়)। ১ জুলাই ২০১৭। সংগ্রহের তারিখ ৯ জুলাই ২০১৭।
8. ↑  "1971 Karachi Harbour Attack Hero Lt Commander BN Kavina Dead"। *ndtv.com* (ইংরেজি ভাষায়)। ২ জুলাই ২০১৭। সংগ্রহের তারিখ ৯ জুলাই ২০১৭।
9. ↑  "1971 Karachi harbour attack hero Lt Commander Kavina dead"। *timesofindia.indiatimes.com* (ইংরেজি ভাষায়)। ১ জুলাই ২০১৭। সংগ্রহের তারিখ ৯ জুলাই ২০১৭।
10. ↑  "1971 War Hero Lieutenant Commander BN Kavina Who Attacked Karachi Harbour Passes Away"। *indiatimes.com* (ইংরেজি ভাষায়)। ২ জুলাই ২০১৭। সংগ্রহের তারিখ ৯ জুলাই ২০১৭।

আরও দেখুন
---------

* জগজিত সিং অরোরা
* বাংলাদেশের স্বাধীনতা যুদ্ধ
* ভারত-পাকিস্তান যুদ্ধ ১৯৭১

বহিঃসংযোগ
---------

* ভারতের সেই দুঃসাহসী কমান্ডার কাভিনার মৃত্যু  ওয়েব্যাক মেশিনে আর্কাইভকৃত ৬ জুলাই ২০১৭ তারিখে

প্রবেশদ্বার: যুদ্ধ জীবনী